ดิฉันได้มีการฉีดวัคซีนป้องกันโรคพิษสุนัขบ้าแบบเป็นคอร์สครบไปเมื่อ 21 ธันวาคม 63ต่อมาได้มีโดนสุนัขจรจัดข่วน เลยได้ได้กระตุ้นไป 1 เข็ม เมื่อวันที่ 26 มกราคม 2564ต่อมา วันที่ 4 กุมภาพันธ์ 2564 ได้โดนน้ำลายสัตว์กระเด็นมาโดน ตา ปาก จมูกอยากทราบว่า วัคซีนที่ฉีดกระตุ้นไปเมื่อวันที่ 26 มกรา นั้นยังป้องกันได้อยู่ไหมค่ะหรือ ดิฉันต้องไปฉีดกระตุ้นอีกค่ะ
สวัสดีค่ะ หากได้ฉีดวัคซีนพิษสุนัขบ้าครบคอร์สไปเมื่อ 21 ธ.ค.63 และได้ฉีดกระตุ้นไป 1 เข็มวันที่ 26 ม.ค.64 เมื่อโดนน้ำลายสัตว์กระเด็นโดนตา ปาก จมูกในวันที่ 4 ก.พ. 64 ก็ยังไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้ทั้งนี้ ควรล้างตาด้วยน้ำสะอาดหลายๆ ครั้ง เพื่อป้องกันการติดเชื้อแบคทีเรียต่างๆ ที่มีอยู่ในน้ำลายของสัตว์ ซึ่งอาจทำให้เกิดตาแดงอักเสบได้ รวมถึงควรบ้วนปากหลังการโดนน้ำลายเข้าปากด้วย เพื่อป้องกันการติดเชื้อที่ทำให้เกิดอาหารเป็นพิษ อย่างไรก็ตาม หากผ่านมา 1 วันแล้ว ก็ไม่จำเป็นต้องทำอะไรแล้วค่ะ ให้เพียงแค่สังเกตว่าจะมีอาการผิดปกติหรือไม่ค่ะ